**הרוח של צושימה** (באנגלית: **Ghost of Tsushima**) הוא משחק וידאו מסוגת התגנבות, אקשן והרפתקאות וכן דרמה היסטורית, אשר פותח ונוצר בידי Sucker Punch הפקות והופץ בידי Sony Interactive Entertainment עבור פלייסטיישן 4. המשחק, אשר בנוי בתוך עולם פתוח המבוסס על יפן של המאה ה-13, מתרחש במהלך הפלישה המונגולית הראשונה ליפן ב-1274 דרך גוף שלישי והשחקנים שולטים בדמותו של ג'ין סאקאי, אחד הסמוראים האחרונים שנותרו באי צושימה ותפקידו להציל את האי ואת יפן מידי המונגולים. שמו של המשחק מתייחס לסגנון הלחימה אותו לומד סאקאי במשחק ואף משתמש בו כדי להתגנב, המדמה מאוד רוח רפאים.

המשחק, אשר נוצר כמחווה מסוימת עבור סרטי סמוראים קלאסיים בעיקר של אקירה קורוסאווה וכן עבור עבודות אחרות המבוססות על סמוראים וכדומה אל מול סיפורים היסטוריים כגון הפלישה המונגולית ליפן, יצא לאור ב-17 ביולי 2020.

משחקיות
-------

*Ghost of Tsushima* הוא משחק התגנבות פעולה-הרפתקאות וגם דרמה היסטורית. המשחק משוחק מנקודת מבט של גוף שלישי. הוא כולל עולם פתוח גדול ורחב יריעה ללא נקודות ציון וניתן לחקור אותו ללא הדרכה. השחקנים שולטים בדמותו של ג'ין סאקאי, אחד הסמוראים האחרונים שנותרו באי צושימה. השחקנים יכולים לנסוע במהירות לאזורים שונים בעולם המשחק על ידי רכיבה על סוס. פריט הפועל כקרס צלצל יהיה זמין לגישה לאזורים שקשה להגיע אליהם. המשחק כולל משימות צדדיות ודמויות שאינן ניתנות לשחק שניתן לתקשר איתן. בנוסף, ישנה אפשרות לעקוב אחר רוחות המובילות שחקנים למיקומים שונים כדי להתחיל משימות ולעזור לתושבים.

שחקנים יכולים לעסוק בעימות ישיר עם אויבים באמצעות כלי נשק כמו קטאנה, אשר ניתן להשתמש בה גם כדי ליצור שרשרת וסדרה של תקיפות-נגד קטלניות לאחר הדגשת אויבים ספציפיים. לחלופין, שימוש בהתחמקות מאפשר לחמוק מאויבים ולהכות אותם בשקט והתגנבות בעזרת כלים כמו חזיזים ליצירת הסחות דעת, פצצות עשן כדי לאבד את האויבים המוזעקים, וקונאי להכות אויבים מרובים. דו-קרב אחד מול אחד עם דמויות לא ניתנות להפעלה הוא גם אופציונלי.

סיפור
-----

### התרחשות

המשחק מתרחש ב-1274, במהלך הפלישה המונגולית הראשונה ליפן, באי צושימה. המשחק כולל בתוכו שורה מעורבת של מבנים, הרים, אזורים, בתי קברות, יערות עתיקים, יערות-עד ועוד. במאי המשחק נייט פוקס אמר כי: "המשחק הזה הוא משחק שמעוצב כולו בתוך המציאות", באומרו כי; "אנחנו מנסים כל-כך קשה להעביר אנשים ל-1274 של יפן. אנחנו בהשראת ההיסטוריה אבל הגיבור שלנו הוא יצירה בדיונית".

### עלילת המשחק

**מערכה ראשונה: לשחרר את הלורד שימורה**

בשנת 1274, צי מונגולי שבראשו עומד המנהיג חסר הרחמים - ק'וטאן חאן, פולש לאי צושימה שנמצא ביפן. הסמוראי המקומי לורד ג'ין סקאי, סמוראי נוסף בשם לורד אדאצ'י, ודודו של ג'ין, לורד שימורה מובילים את הסמוראים של האי בניסיון להדוף את הפולשים. עם זאת, הקרב מסתיים באסון, כאשר הסמוראים (וביניהם אדאצ'י) נהרגים, שימורה נשבה, וג'ין נפצע קשה ונשאר למות. הוא נמצא וניצל על ידי יונה, גנבת, שמודיעה לו שהאי נחרב. ג'ין מסתער על מקום מבטחו של ק'וטאן בטירת קאנדה בניסיון להציל את שימורה, אך מובס על ידי ק'וטאן בקרב ונזרק מגשר הטירה, אך שורד את הנפילה.

כשהבין שהוא לא יכול להביס את המונגולים לבד או עם טקטיקות סמוראים מסורתיות, ג'ין דוהר על סוסו ברחבי האי כדי לגייס בני ברית. הוא מגייס את יונה, אחיה הנפח טאקה, הסוחר קנג'י, הקשת המיומן סדנובו אישיקאווה, הסמוראית מאסקו אדאצ'י (המכונה ליידי מאסקו), וחברו הוותיק שכיר החרב ריוזו וצי הרונין שלו, שנקרא "כובעי הקש". בעוד ג'ין משבש את הפעילות המונגולית ומשחרר כפרים ברחבי האי, האנשים (בעידודה של יונה) מתחילים לכנות אותו כ"רוח הרפאים", רוחו של אחד מהסמוראים שנהרגו בקומודה, שקמה נגד המונגולים. לפני הפשיטה על קאנדה, ג'ין מנסה לסייע לכובעי הקש להשיג אוכל באמצעות פשיטה על כמה בסיסים של הצבא המונגולי, ולאחר מכן גם על ספינות הקרב שלהם. בססופו של דבר, לוחמי הרונין לא משיגים עוד אוכל, וחלקם אף נופלים בשבי המונגולי. טאקה מכין וו אחיזה לג'ין כדי שיוכל להיתלות על חומותיה של טירת קאנדה, וג'ין משתמש בו כדי לפשוט על בסיס מונגולי נוסף כדי לשחרר את לוחמי הרונין שנשבו. לאחר מכן, ג'ין מארגן פשיטה על טירת קאנדה. הוא מצליח לחדור פנימה ולחסל הרבה חיילים בדרך לשחרור הלורד שימורה. תוך כדי שהוא מנסה להתקדם פנימה, ג'ין נתקל בריוזו, שמספר לג'ין שהחאן הציב פרס גדול על ראשו של "רוח הרפאים", מה שמוביל את השניים לקרב פנים מול פנים. סקאי מצליח לפצוע את ריוזו ובכך גורם לו לסגת. הפשיטה מצליחה, ג'ין משחרר את דודו ומתאחד איתו, והם מצליחים לברוח מהמקום. למרות הניצחון שלהם, ק'וטאן כבר עזב כדי לכבוש את טירת שימורה לצד ריוזו.

**מערכה שנייה: לכבוש את טירת שימורה**

כדי להשתלט מחדש על טירת שימורה, ג'ין מגייס את נוריו והנזירים הלוחמים שלו ואת שבט יאריקאווה. בשמו של שימורה, הוא גם מגייס את הפיראט המקומי גורו לשאת עצומה לתגבורת מטעם השוגון, כמו גם בקשה לאישור לאמץ את ג'ין כבנו. עם צבא חדש שנאסף, ג'ין משחזר את השריון הקדמוני של משפחתו מהמטפלת יוריקו, שמלמדת אותו כיצד ליצור רעל קטלני שגורם לאויב להקאת דם עד מוות. בהוראת שימורה, ג'ין וטאקה מנסים לחדור למבצר שבו נמצא ריוזו אך נקלעים למארב ונלכדים על ידי ק'וטאן, שמציע לטאקה עסקה: טאקה ישתמש בחרבו של ג'ין כדי לחסל אותו, ובתמורה, החאן ייתן לו לברוח. טאקה מסרב לעסקה ומנסה לחסל את החאן, אך ק'וטאן מתחמק מהמכה, דוקר את טאקה בגבו, ועורף את ראשו ובכך הורג אותו. ג'ין בורח בעזרתה של יונה, הורג את כובעי הקש הנותרים וקובר את גופתו של טאקה ליד קברה של יוריקו (שמתה באחת מן המשימות הצדדיות). התגבורת של השוגון מגיעה, ושימורה מוביל את הצבא הנאסף בהסתערות על טירת שימורה, בה הם דוחקים את המונגולים אל החצר הפנימית של הטירה. עם זאת, כשהמונגולים נסוגים, הם מפוצצים את הגשר המוביל לחצר הפנימית, וגורמים לאבדות רבות לסמוראים. בידיעה שמתקפה חזיתית נוספת רק תגרום ליותר אבדות, ג'ין מחליט להסתנן לטירה ולהרעיל את המונגולים. הוא מצליח להגניב את הרעל לאיראג של המונגולים, שמתים. הוא גם נתקל בריוזו ונקלע איתו לקרב בו ג'ין מחסלו כאשר ריוזו מסרב להיכנע, וג'ין מסרב לגייס את ריוזו בחזרה לצד הסמוראי. אך מגלה שק'וטאן ברח צפונה יותר. למרות שהטירה נלקחה כשהסמוראים לא מאבדים יותר אבדות נוספות, שימורה זועם על ג'ין, מכיוון שהפעולה שלו מפרה קשות את קוד הסמוראי. בידיעה שהשוגון יוציא את ג'ין להורג על כך שבגד בדרכי הסמוראים והרג מונגולים ללא כבוד. שימורה דוחק בג'ין שיונה היא בוגדת וצריך להתרחק ממנה, אך ג'ין מסרב ומחבק את דמותו כ"רוח הרפאים". שימורה נאלץ לאסור אותו, אך הוא מצליח להימלט כאשר קנג'י משכנע את השומרים לעזוב את עמדות השמירה שליד תאו של ג'ין, ומודיע לג'ין על מקום הימצאו של ק'וטאן. ג'ין נמלט מתא המעצר שלו, אך בדרכו החוצה, הסוס שלו נפגע מחצים ששומריו של שימורה ירו עליו, ונהרג.

**מערכה שלישית: לחסל את החאן**

ג'ין נוסע צפונה, ולומד שהמונגולים למדו כיצד ליצור את הרעל שלו, שבו הם מתכוונים להשתמש בהסתערותם על האי היפני. לפני שהוא אוסף את בני בריתו ותוקף את הבסיס האחרון של ק'וטאן באזור איזומי, ג'ין משאיר פתק עבור שימורה בטירתו ומבקש ממנו להצטרף למאמץ אחרון איתו. בסופו של דבר, ג'ין מצליח לחדור לנמל של איזומי ועורף את ראשו של ק'וטאן חאן על ספינת הדגל שלו, שעולה באש וטובעת יחד עם הרבה מחיילי הצבא המונגולי.

עם מותו של ק'וטאן, הפלישה המונגולית מאבדת את המומנטום שלה והיתרון עובר לטובת הסמוראים. שימורה מודיע לג'ין שהשוגון רואה בו איום על יציבות האי ועל הסטטוס של ציות של האנשים למנהיגיהם. לכן הוא פירק את שבט סקאי והורה לשימורה להרוג את ג'ין. כשהם נזכרים במה ששניהם הפסידו ג'ין כותב פואמה אחרונה למען המורשת של סקאי, ונקלע לדו-קרב עם שימורה בחוסר רצון. כאשר ג'ין יוצא מנצח, לג'ין יש אפשרות להרוג את שימורה בכבוד כאשר הוא שומר על המסורת הסמוראית, או לנטוש לחלוטין את קוד הסמוראי ולחוס על חייו. ללא קשר להחלטה, ג'ין הופך לאויב השוגון, ובכך המשחק נגמר.

הפקת המשחק
----------

### פיתוח ויצירה

המשחק פותח ונוצר בידי חברת סאקר פאנץ' הפקות. לאחר שסיימו את *Infamous: First Light*, הצוות רצה לפתח פרויקט נוסף בעולם פתוח מכיוון שהם האמינו כי בחירות שביצע השחקן חשובות למשחק.

כתוצאה מכך, המשחק לא יכלול נקודות ציון ולשחקנים תהיה חופש מוחלט לחקור את עולם המשחק. לדברי נייט פוקס, במאי המשחק, הצוות זיקק את המגרשים הפנימיים של המשחק ל"פנטזיה של להפוך לסמוראי" במהלך היצירה ועיצוב הקונספט.

כדי להבטיח שהפרויקט יהיה ייצוג מדויק של יפן הפיאודלית, חברת סאקר פאנץ' התייעצה עם מומחי תרבות ושלחה צוות שמע ליפן להקליט צלילים שונים, כולל שירי ציפורים. השחקנים יכולים לעבור לדיאלוג יפני עם כתוביות באנגלית. הסדרה Infamous של סאקר פאנץ' שימשה השראה לטכניקות המעבר של ג'ין. המשחק בנוסף לכך, שואב בעיקר השראה מהקולנוע היפני המציג סמוראים, ובמיוחד סרטיו האפיים והמפורסמים של אקירה קורוסאווה כמו "שבעת הסמוראים" (1954), "ראן" (1985) וגם "סנג'ורו" (1962).

הצוות התייעץ עם מומחה הלחימה בחרבות היסטוריות דייוויד אישימארו כדי לעזור ליצור בסיס מבוסס היסטורי למשחק. בדצמבר 2015 חשף מנהל סוני, סקוט רודה, כי הפרויקט החדש של סאקר פאנץ' נמצא בפיתוח מוקדם, אך הוא הוסיף כי המשחק היה מהנה לשחק. ב־23 ביוני 2020 הוכרז כי המשחק עבר התפתחות זהב.

### מוזיקה

פסקול המשחק הולחן ונוצר בידי אילן אשקרי ושיג'ירו יומבאשי. הזמנות מוקדמות של התאריך המקורי של המשחק כללו מספר רחב של טראקים מהפסקול.

יציאה לאור
----------

המשחק יצא לאור ב-17 ביולי 2020 עבור פלייסטיישן 4. המשחק היה אמור לצאת ב-26 ביוני 2020 אך נדחה בעקבות מגפת הקורונה. חברת סאקר פאנץ' הודיעה כי למשחק יש 4 מהדורות; רגילה, דיגיטל דלוקס, מיוחדת ומהדורת אספנים. לאחר יציאת הפלייסטיישן 5, המשחק יצא בגרסה מחודשת, עם חבילת הרחבה ששולחת את ג'ין לאי בשם איקי, בו ג'ין נאלץ להתמודד עם שבט מונגולי בעל יכולות על-טבעיות.

### שיווק

הקמפיין השיווקי של המשחק החל באוקטובר 2017 כאשר טריילר חשיפה יצא בעת שבוע המשחקים בפריז בעת מסיבת עיתונאים של סוני. מספר טריילרים לאחר מכן יצאו ב-2018, 2019 וב-2020 יצא הטריילר האחרון.

**ביקורות**

עוד לפני יציאתו, המשחק זכה לביקורות משבחות וב-Metacritic הוא קיבל ציון של כ-84 מתוך 100. המשחק זכה לביקורות משבחות על העיצוב הגרפי, המשחקיות, מערכות הלחימה, העלילה, הדמויות ועוד אך זכה לביקורות פושרות עבור העולם הפתוח המיושן והידוע ועבור חוסר חידוש. ב-IGN דאגו לשבח את האסתטיקה של העיצוב הגרפי ומייקל זלצמן של IGN כתב בביקורתו כי "הרפתקה מפוארת לחלוטין".

בתחילת חודש מרץ 2021, שנים ממפתחי המשחק (ג'ייסון קונל ונייט פוקס) קיבלו את תואר הכבוד ״שגרירי תיירות״ של האי צושימה על ידי ראש העיר שציין כי הם "הפיצו את שמה וההיסטוריה של צושימה באמצעות עבודותיהם".

עיבוד קולנועי
-------------

ב-25 במרץ 2021, Sony Pictures ו-PlayStation Productions הכריזו על פיתוח עיבוד קולנועי למשחק, כאשר צ'אד סטהלסקי - הבמאי של ג'ון וויק 2 וג'ון וויק 3 - יביים. הסרט יופק על ידי סטהלסקי, אלכס יאנג וג'ייסון ספיץ מ-87Eleven Entertainment, ואסד קיזילבש וקרטר סוואן עבור PlayStation Productions; כאשר אולפני סאקר פאנץ' ישמשו כמפיקים בפועל, ופיטר קאנג יפקח על ההפקה מטעם האולפן.

קישורים חיצוניים
----------------

ויקישיתוף מדיה וקבצים בנושא **Ghost of Tsushima** בוויקישיתוף
* 

* אתר האינטרנט הרשמי של Ghost of Tsushima (באנגלית)
* Ghost of Tsushima, סרטונים בערוץ היוטיוב

* "Ghost of Tsushima", במסד הנתונים הקולנועיים IMDb (באנגלית)
* Ghost of Tsushima, באתר PCGamingWiki (באנגלית)

הערות שוליים
------------

1. 1 2  Mike Williams, Ghost of Tsushima Dev Promises "There's No Waypoint" To Follow, USgamer, ‏2017-10-30 (באנגלית)
2. ↑  Sam Loveridge 14 May 2020, Ghost of Tsushima: Huge gameplay reveal, new release date, and everything else we know, gamesradar (באנגלית)
3. 1 2  Mud, Blood, and Steel: Ghost of Tsushima Gameplay Debut, PlayStation.Blog, ‏2018-06-11 (באנגלית)
4. ↑  Ghost of Tsushima demo shows Japanese adventure’s first live gameplay – EGMNOW, web.archive.org, ‏2018-06-12
5. ↑  Christian Donlan, Stealth and precision violence combine beautifully in Ghost of Tsushima, Eurogamer, ‏2018-06-12 (באנגלית)
6. ↑  Ben Reeves, Why Ghost Of Tsushima Is A Bold New Direction For The Creators Of Infamous, Game Informer (באנגלית)
7. ↑  Tom Phillips, Ghost of Tsushima will have Japanese audio track option, Eurogamer, ‏2018-06-13 (באנגלית)
8. 1 2  Aron Garst, Aron Garst, ‘Ghosts of Tsushima’ Mixes History, Fiction and Open World Action, Variety, ‏2018-06-15 (באנגלית)
9. 1 2  Ghost Of Tsushima preview and interview – the best-looking game on PS4, Metro, ‏2018-06-14 (באנגלית)
10. ↑  *Sony Discusses What's Next for Sucker Punch, Bend Studio, More - IGN* (באנגלית), נבדק ב-2020-07-16
11. ↑  *PS4 Exclusive Ghost of Tsushima Has Gone Gold - IGN* (באנגלית), נבדק ב-2020-07-16
12. ↑  Score of Tsushima: The soundtrack of Ghost of Tsushima, PlayStation.Blog, ‏2020-07-02 (באנגלית)
13. ↑  Ghost of Tsushima Out June 26 July 17: Collector’s & Digital Deluxe Editions Detailed, PlayStation.Blog, ‏2020-03-05 (באנגלית)
14. 1 2 3  Release Date Updates For The Last of Us Part II, Ghost of Tsushima, PlayStation.Blog, ‏2020-04-27 (באנגלית)
15. ↑  Sucker Punch announces Ghost of Tsushima for PS4, Gematsu, ‏2017-10-30 (באנגלית)